rlitschk/wikidir huggingface dataset:
Frederik II., ok Frederik de Grote oder de Ole Fritz nömmt, (* 24. Januar 1712 in dat Berliner Stadtslott; † 17. August 1786 in Potsdam) is vun 1740 af an König in un siet 1772 ok König vun Preußen un Kurförst vun Brannenborg ween. De dree Kriege, de he um Slesien gegen dat Habsborgsche Öösterriek föhrt hett, sund de Anfang ween vun den Düütschen Dualismus. Frederik hett den lesten vun düsse Kriege wunnen. Dat weer de Sevenjohrige Krieg vun 1756-1763. Achterna is Preußen endgüllig as föffte Grootmacht in Europa gellen laten wurrn. De annern Mächte weern Frankriek, Grootbritannien, Öösterriek un Russland. Frederik warrt ankeken as en Vertreder vun den so nömmten Upklärten Absolutismus. He hett vun sik süms as vun „den Staat sien eersten Deener“ snackt. Frederik weer een vun alltohopen 14 Kinner, de König Frederik Willem I. mit siene Fro Sophie Dorothea vun Hannober harrt hett. Dor is he de ollste Söhn vun ween, de an't Leven bleven is. Bit to sien sessten Geboortsdag leev he tosamen mit siene ollere Suster Wilhelmine unner de Ogen vun Mme. Rocoulle, de blot man Franzöösch snacken dö. Se harr al up sien Vadder passt. Achterna is he streng un autoritär uptagen wurrn,
Kaken is en lütt Dörp in de Gemeen Olendörp (Samtgemeen Olendörp-Himmelpoorten) in’n Landkreis Stood, Neddersassen. De Oort liggt op de Stoder Geest. In’n Süden liggt dat Hoge Moor. Dat Water ut dat Rebeed flütt över’n Gröpeler Möhlenbeek af. De Naveröörd sünd Olendörp in’n Noorden, de Timmerlood in’n Noordoosten, Olendörp-Siedlung in’n Oosten, de Hogenoher Överschuss in’n Süüdoosten, Öölmerheid in’n Süden, de Böötz un Beeß in’n Süüdwesten un Esdörp in’n Westen. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Olendörp in’n Kanton Himmelpoorten höört un denn von 1811 bet 1814 to dat Franzöösche Kaiserriek ünner Napoleon un dor ok wedder to de Mairie Olendörp in’n Kanton Himmelpoorten. Vör 1885 weer dat Dörp Deel von de Böörd Olendörp binnen dat Amt Himmelpoorten. 1885 is de Oort denn Deel von’n Kreis Stood worrn un 1932 von’n Landkreis Stood. De Oort hett al jümmer bi de Gemeen Olendörp mit bihöört. Kaken is evangeelsch-luthersch präägt un höört to dat Kaspel von de Martinskark in Olendörp. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. In Kaken liggt de Scheetstand von de Schüttengill Olendörp. För
Anna-Sophia Claus (* 31. Mai 1994 in Köln) is en düütsch Schauspelerin. Se wurr dör de Rull vun de Lea Starck in de Feernsehreeg Lindenstraße bekannt. Claus speel in en poor Regen un Filmen lüttgere Nevenrollen: Biografie up lindenstrasse.de Anna-Sophia Claus in de Internet Movie Database (engelsch)
Dieter Seeler (* 15. Dezember 1931 in Hamborg-Rodenborgsort; † 21. September 1979 in Hamborg) weer en düütsch Footballspeler. De Söhn vun Erwin Seeler stunn wiels sien Karriere woll meest in de Schadden vun sien jünger Bröer Uwe, hett sück aber as Störmer (un later as Butenlöper) ok en eegen Naam makt. Dieter Seeler speel in jung Johren tonächst – as sien Vader – bi den Hamborger SV, wessel denn aber to den Traditschonsklub Altona 93, för de he van 1952 bit 1955 insgesamt 67 Böverligaspelen makt un orbi 31 Doren schaaten hett. Dor speel he ünner annern mit Heinz Spundflasche un Werner Erb tosommen. Dornah gung he weer to den HSV torüch un hett för dissen Vereen bit 1963 wiedere 208 Böverligaspelen (46 Doren) makt. In disse Tiet fallen ok sien gröttsten Erfolge: achtmal in Serie Noorddüütsch un eenmal Düütsch Meester (1960) mit dat folgend Erreichen vun dat Halffinale in‘ Europapokal. Dorto wurr he 1963 DFB-Pokalwinner; in dit Endspeel weer he denn ok HSV-Mannschafpskapitän. Sien eenzig internatschonalen Insatz för Düütschland harr he 1959 mit de B-Natschonalelf tegen Ungarn. 1965 hett he sien Karriere beend. Vördem harr he aber noch 28 Bundsliga-Spelen maakt un dorbi twee Doren schaaten. Dieter Seeler is
Beji Caid el Sebsi (* 29. November 1926 in Tunis, Tunesien; † 25. Juli 2019 in Tunis) weer van' 27. Februar bit 24. Dezember 2011 Övergangs-Ministerpräsident vun Tunesien, nahdem sien Vörgänger Mohamed Ghannouchi nah weer nee Protesten Bott makt harr. He sülvst is aver ok ümstreden, vunwegen dat he to de Amtstiet vun Habib Bourguiba al Ministerposten bekleedt harr. Siet den 31. Dezember 2014 weer he Präsident vun de Tuneesch Republiek. Bevör he Politiker wurr, weer he Jurist. http://english.aljazeera.net/news/africa/2011/02/201122715234442377.html
Earthquake (op Plattdüütsch so veel as „Eerdbeven“; dt. Titel Erdbeben) is de Titel vun en US-amerikaanschen Katastrophenfilm ut dat Johr 1974, bi den Mark Robson Speelbaas weer. De Rullen weern mit vele Stars besett, so as Charlton Heston, Ava Gardner, George Kennedy, Lorne Greene, Geneviève Bujold un Richard Roundtree. Mehrere lütte Eerdstöten bringt de Metropole Los Angeles to’n wackeln. Man, nümms glöövt doran, dat dat blots en Vörteken is för en Eerdbeven-Katastrooph vun en Utmaat, dat sik kuum en vörstellen kann. De Film wiest den Verloop vun den Dag ut de Sicht vun verschedene Person. Jemehr Beleevnissen sünd mehrfach mitenanner verknütt. An de Hollywood-Daalsparr warrt en Mitarbeiter opfunnen, de bi’n Kontrollgang an de Staumuer in’n Fohrstohl afsopen is. De Vörfall warrt ünnersöcht, man nümms versteiht, wat dorachter stickt. Jüst so wenig is kloor, worüm de Pegel vun’n Stausee anstiegen deit. Ok en frischen Reet in’n Damm warrt opdeckt. Togliek warrt de Protagonisten inföhrt: De Eh vun Stewart Graff un sien Fro Remy is teemlich an’t Enn: Remy hangt an’n Alkohol, wiel Stewart wat mit de jungen Schauspelersche Denise anfungen hett. Remy versöcht dorgegen wat to doon, un fraagt ehrn Vadder Sam Royce, Stewart sien Baas, em to beföddern, wenn he
Eugène Henri Paul Gauguin (* 7. Juni 1848 in Paris; † 8. Mai 1903 in Atuona up Hiva Oa, Marquesas) weer en franzöösch Maler. Doröver herut hett he ok Keramiken, Holtsnittereen un Holtsnitte anfertigt. In de Apenlichkeit is he vör allen dör sien Biller ut de Süüdsee bekannt. Gauguin sien postimpressionistisches Wark hett stark de Nabis un den Symbolismus beinfloot. He weer Mitbegrünner vun den Synthetismus un wurr to en Wegbereiter vun den Expressionismus. Dormit speel he en wichtige Rull in de Entwicklung vun de europäisch Maleree. Eugène Henri Paul Gauguin wurr an‘ 7. Juni 1848 in Paris boren. Sien Vater Clovis Gauguin weer en liberal Journalist, sien Moder weer Aline Marie Chazal, de Dochter vun de sozialistisch Schrieverin Flora Tristan y Morosco, en spaansch Fru mit peruaansch Wuddels. All bald nah de Gebort vun sien Söhn seech sück de Vader in‘ Verloop vun de Februarrevolution 1848 ut politisch Grünnen dwungen, Frankriek to verlaaten. 1849 hett de Familie en Schipp nah Peru nommen, wo de Moder vun Gauguin indlootriek Verwandten harr un wo de Vader plaanen de, en Zeitung to grünnen. De Vader is aber bi de Överfohrt storven. In de folgend Johren leev sien Fru mit de beid Kinner
Dirk Bouts (* 1410–1420 in Haarlem; † 6. Mai 1475 in Löwen), ok Dierick oder Dieric, fröher verkehrt ok Stuerbout nömmt, weer en nedderlannschen Maler ut de Renaissance-Tied. He warrt to de Fläämschen Primitiven to rekent. Dirk Bouts is de Vadder vun Dirk Bouts den Jüngeren un vun Albert Bouts, de ok as Malers bekannt wurrn sund. He hett Biller for de Karken maalt, man de Lüde müchen ok siene Porträts geern lieden. Dor hett he as en vun de besten Meesters to siene Tied in gullen. Over Dirk sien Leven gifft dat nich veel Oorkunnen un Dokumente. Bit in de 1450er Johre is dat Meiste blot dör Verglieken mit Biller vun annere Malers to bestimmen. Groten Indruck hett Rogier van der Weyden up em maakt un so is an to nehmen, datt Bouts um 1440 rum sien Schöler ween is. Ok is an siene Biller to sehn, datt he Jan van Eyck un Aelbert van Ouwater goot kennt hett. Um 1445 hett he Catharina van der Brugghen ut Löwen freet. Se stamm ut en rieke Patrizier-Familie in ehre Vaderstadt. De beiden hefft veer Kinner mit'nanner harrt. Twee vun jem sund ok Malers wurrn un hefft dat dor to wat
Anna Führing (* 6. März 1866 in Hamborg; † 2. November 1929 in Berlin) weer en düütsch Schauspelerin. Bekannt wurr se vör allen dordör, dat se för de Germania-Breefmarken vun dat Düütsch Riek Modell stahn hett. Anna Führing, Dochter vun den Hamborger Theaterbesitter un Wertsmann Carl Führing, harr in Berlin en klassisch Schauspeelutbillen kreegen. Besünners faken stell se in Bühnenstücken de Germania dor, so ok 1891 in’n Rahmen vun en Festspeel in Düsseldörp in’t Biwesen vun Kaiser Wilhelms II. 1892 is Anna Führing to’t Apenmaken vun dat Theaters am Schiffbauerdamm in Berlin, in dat hüüd dat Berliner Ensemble beheimaat is, in de Rull vun de Iphigenie uptreden. Neben hör eegentlich Tätigkeit as Bühnendorstellerin is Anna Führing över de Johren ok in eenig Filmen uptreden: Hausdame aus bester Familie gesucht (1915, as Anna von Strantz-Führing) Ein Held des Unterseebootes (1915, as Anna von Strantz-Führing) Nacht und Morgen (1916) Das schöne Abenteuer (1924) Eine kleine Freundin braucht ein jeder Mann (1927) Ossi hat die Hosen an (1928, as Baronin Strantz-Führing) Verheiraadt weer Anna Führing mit de 45 Johr ölleren Hoffoperndirekter von Berlin, Ferdinand von Strantz († 1909), de hör schauspelerisch Karriere fördert hett. Carl Thinius: Damals in St. Pauli - Lust und
Dat Dörp Borger ligg in’t Noordoosten van’n Landkreis Emsland in Neddersassen. In Borger wahnen 2745 Lüüd un is mit 55,26 km² dat Dörp mit dat gröttste Rebeet in de Samtgemeen Sögel. Börger ligg up'n Hümmling, de Naveröörd sünd Up’n Wolde, Breddenbarg, Loorpe, Spahn-Härrnstäe, Weerpel, Wippingen un Naiborger. De Beek Ohe deit dör Borger fleten. De eerste Lüüd hebbt al in de Jungsteentiet in disse Gegend leevt un Hünebedden baut. Borger is later as an Hümpeldörp van 18 Hööv entstaan. Gemeenderaat: CDU: 5 SPD: 6 UWG: 2 Börgermeester: Jürgen Emers (SPD) Websteed van Borger Heimatverein van Borger Städer un Gemenen in’n Landkreis Emsland Annerwenne | Baukhast | Beesten | Borger | Bowinkel | Breddenbarg | Büren | Choeiste | Derßm | Dohren | Dörpen | Esterwegen | Fräsenborg | Freren | Gersten | Groten Bässen | Häie | Handrup | Haren | Haselünne | Hässelke | Hüven | Kluse | Läie | Langen | Lengerke | Lingen | Loathen | Lohn | Löhn | Loorpe | Lünne | Lütke Bässen | Meppen | Messingen | Naiborger | Nederlangen | Neulehe | Oberlangen | Papenbörg | Rastdörp | Renkenberge | Rheen | Schapen | Sögel | Soltbergen | Spelle | Spahn-Härrnstäe |
De Vereen Oostfreeske Taal – Vereen för oostfreeske Spraak un Kultur i.V. is en Vereen för dat Fördern un Uphollen van dat Oostfreesk Platt. Sien Stee hett de Vereen in Auerk, Vörsitter is siet 2016 Hans Freese ut Ulbargen. De Vereen wurr an d' 31. Määrtmaant 1990 grunnleggt un hett vandag haast 1000 Leden. Elke Jahr gift de Vereen de Keerlke-Pries an Lüü ut, de sük besünners för de oostfreeske Regionalspraak insetten. Anner groot Aksionen van Oostfreeske Taal wassen in de verleden Tied "Plattdüütsk bi’t Wark", "Maakt in Oostfreesland", verscheden Streektaaldagen un anners wat mehr. De Vereen warkt faak mit dat Plattdüütskbüro van de Oostfreeske Landskupp un de Warkkoppel Oostfreeske Schrieverslüü tohoop. 1990–1993: Johannes Diekhoff 1993–1998: Carl-Heinz Dirks 1998–2011: Antje Gronewold 2011–2016: Martin Feldkamp siet 2016: Hans Freese Ehrenvörsitter weer Johannes Diekhoff bit to sien Overleden 2013. Oostfreeske Taal - Vereenssied (plattdüütsch/hoochdüütsch) https://www.oostfreeske-taal.de/os/impressum.html https://www.oostfreeske-taal.de/os/oostfreeske-taal/over-uns.html
De Fédération Cynologique Internationale, kört FCI, is de gröttste kynologisch Daakverband. Hör Sitt is in Thuin (Belgien). Oorsprünglich wurr de Verband an‘ 22. Mai 1911 in Paris grünnd. Grünnensliddmaaten weer de Verbände ut Belgien, Düütschland, Frankriek, de Nedderlannen un Öösterriek. 1921 nah dat Enn‘ vun den Eersten Weltkrieges wurr der Verband weer wedderbeleevt. Per Juni 2010 hett de Verband nu 84 Liddmaats- un Partnerlänner. De FCI deent gemäß hör Statuten den Zweck, de Tucht un Verwennen vun Rassehunnen as ok de Kynologie un dat Goodgahn vun Hunnen weltwiet to fördern. Ser gifft Rassebeschrievem in hör Arbeitsspraken Engelsch, Franzöösch, Düütsch un Spaansch rut. Hör Reglements seecht de gegensietig Anerkennung vun de Tuchtböker vun hör Liddmaats- un Partnerlänner vör. De dree anner groot Daakverbände neben de FCI sünd de britisch Kennel Club (KC), de American Kennel Club (AKC) as ok de Canadian Kennel Club (CKC). Disse Verbände erkennen hör Registrierungen gegensietig an, sowiet de entsprekend Rassen anerkannt sünd un hebbt Kooperationsafkommen slooten. Up natschoner Ebene delegeert de FCI de Upteken vun de Tuchtböker un de Erstellung vun de Tuchtrichlien an de anslooten Vereens. De Liddmaatslänner vun de FCI führen internatschonale Hunnenutstellungen un Arbeitsprüfungen dör billen Richter ut (Tuchtrichter un Leistungsrichter) un erstellt
Larry Coryell (* 2. April 1943 in Galveston, Texas; † 19. Februar 2017 in New York City, New York)) weer en US-amerikaansch Jazzgitarrist. Nah sien Studium truck Coryell nah New York City un wurr as Nahfolger vun Gábor Szabó Mitglied im Chico Hamilton Quintett. In de folgend Johren speel he in de Grupp vun Gary Burton, bi Herbie Mann un en mit den Saxophonisten Jim Pepper grünnd fröh Jazz-Rock-Band The Free Spirits. Nah en eerst Tosommenspeel mit John McLaughlin un Miroslav Vitouš hett he 1973 sien eegen Grupp, The Eleventh House grünnd. Sien dormalig Speel hett bispeelswies ok Volker Kriegel beinfloot. Ansluutend speel he vörwiegend akustisch Gitarr, bispeelswies in‘ Duo mit Philip Catherine, mit de he ok an Upnahmen vun Charles Mingus bedeeligt weer. Beid hebbt ok en Album (Young Django, 1979) gemeensam mit Stéphane Grappelli un Niels-Henning Ørsted Pedersen upnommen. 1978 entstunnen Upnahmen mit Miles Davis, de allerdings nich verapenlicht wurrn. Davis speel dorup blots Keyboard. Mit John McLaughlin un Flamencogitarrist Paco de Lucia hett he 1979 en Trio bild, dat in Europa up Tournee weer (Videoupnahm ut de Royal Albert Hall in London ünner den Titel "Meeting of Spirits"), bevör he wegen Drogenproblemen utscheeden is un dör Al
Lajos Portisch [IPA:ˈlɒjoʃ ˈportiʃ] (* 4. April 1937 in Zalaegerszeg) is en ungaarsch Schachspeler. Lajos Portisch hett dat Schachspeel mit 12 Johr erlernt un hett sück sietdem immer mehr verbeetert. 1955 nehm he an de Jöögd-Weltmeesterschap in Antwerpen deel un keem dor up den 4. Platz. 1958 kreeg he den Titel vun en Internatschonal Meester. Tüschen 1958 un 1981 wunn he negen Mal de ungaarsche Meesterschap. Siet 1961 is Portisch Grootmeester. Van 1956 bit 2000 speel he vör Ungarn bi de Schacholympiade un hett dorbi mehrere Rekorde upstellt: Meest Deelnahmen (20), speelt Partien (260) un wunnen Punkte (176,5). De gröttste Spood mit de Natschonalmannschap weer de Sieg bi de Schacholympiade 1978 in Buenos Aires vör dat favoriseert sowjeetsch Team. Tüschen 1965 un 1989 hett sück Portisch söben Mal för dat Kandidatenturnier qualifizeert un keem dor 1977 un 1980 sogor bit in’t Halffinale, Weltmeester is he aber nich wurrn un gellt doher in Schachkrinken as „Eewig Tweet“. To sien Turniererfolgen hörrn de Sieg in Wijk aan Zee 1975 (vör Vlastimil Hort un Jan Smejkal) un bi dat Interpolis Tournament in de Nedderlannen 1978 vör Jan Timman. Mit Borislav Ivkov deel he sück den eersten Platz bi dat Tigran Petrosjan Memorial in
Hieronymus Pol (nömmt: Hero; * 3. November 1852 in Nörden; † 3. Februar 1911 in Groningen, Nedderlannen) weer en düütsch Germanist un Hoochschoollehrer. Pol studeer an de Georg-August-Universität in Chöttingen, wo he an’ 22. April 1874 Liddmaat vun de Burschenschaft Holzminda wurr. Nahdem he dat Examen spoodriek to’n Enn brocht harr, gung he as Schoolmeester an dat Gymnasium in Groningen. 1901 wessel he dor an de Universität, wo he to’n Uterordig Perfesser för neehoochdüütsche Literatur beropen wurr. Dor hett he bit to sien Dood 1911 warkt. Schillers Festrede. Die Vorbedingungen zu einem richtigen Verständnis, zur Erinnerung an Schillers 100-jährigen Todestag, 9. Mai 1905. Groningen 1905. Gerardus Heymans: Das künftige Jahrhundert der Psychologie. Rede, gehalten in der Aula der Groninger Universität beim Rektoratswechsel am 20. Sept. 1909. Leipzig 1911. (as Översetter) Tette Hofstra: Seit Sijmons: Germanistik in Groningen. Utrechter Blätter, 1. Jg., Utrecht 2009. S. 70. Datenblatt vun de Universität Groningen
The Last Unicorn (op Plattdüütsch so veel as „Dat letzte Eenhoorn“; dt. Titel: Das letzte Einhorn) is de Titel vun en Tekentrickfilm ut dat Johr 1982 vun Jules Bass un Arthur Rankin Jr. Dat Dreihbook stammt vun den Schriever Peter S. Beagle, vun den ok de Literaturvörlaag, en Vertellsel mit glieken Titel, stammt. In’t Johr 2004 hett Beagle de Geschicht wieterschreven mit den Kortroman Two Hearts, de 2009 ok op Düütsch rutkamen is. De Kortroman is 2006 mit den Hugo Award un mit den Nebula Award uttekent worrn. De Hööftfigur is en Eenhoorn, dat eensom aver tofreden in sien Woold leevt. Een Dag höört se, dat dat keen annere Eenhöörn mehr op de Welt geven deit. Se geiht dorophen weg ut ehrn Woold un maakt sik op de Söök na annere Wesen vun ehr Oort. En Bottervagel vertellt ehr vun en roden Bull, de jem all verdreven hebben schall. Op ehrn Weg warrt se vun de Hex Mummy Fortuna fangen nahmen, de ehr in en Käfig sparrn deit. Ehr Helpsmann, de spoodlose Töverer Schmendrick helpt ehr uttobreken un slutt sik ehr an. Mit de Tiet lehrt he jümmer mehr de wohre Magie to bruken. Later slutt sik ok de Röverfro
Schregenmoor (hoochdüütsch Grefenmoor) is en lütten Oort in de Gemeen Düünbeudel in’n Landkreis Stood, Neddersassen. De Oort liggt op de Stoder Geest in en Rebeed mit veel Moor. Dat Water ut dat Rebeed flütt in’n Oosten över den Oosterbeek na de Haschenfleter Wettern af. De Naveröörd sünd Middelsdörp in’n Noordwesten, Middelsdörp-Siedlung in’n Noorden, Haddörp in’n Noordoosten, Wiepenkathen in’n Süüdoosten, Wittenmoor in’n Süden un Düünbeudel in’n Westen. Schregenmoor weer fröher bloot en enkelten Hoff un hett al jümmer to de Gemeen Düünbeudel höört. Ok vondaag sünd dat bloot en poor Hüüs. De Oort hett mit de Amanda en ole Galeriehollanner-Windmöhl, de 1896 boot worrn is, un dor blangen dat Landgasthuus an de B 73. Vörher harr hier al en Möhl stahn, de 1853 boot worrn, aver 1874 un 1896 afbrennt is. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hammoh in’n Kanton Himmelpoorten höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Himmelpoorten in’n Kanton Himmelpoorten. Vör 1885 weer dat Dörp Deel von de Böörd Olendörp binnen dat Amt Himmelpoorten. 1885 is de Oort denn Deel von’n Kreis Stood worrn un 1932 von’n
Wittenmoor (hoochdüütsch Weißenmoor) is en lütt Dörp in de Gemeen Düünbeudel in’n Landkreis Stood, Neddersassen. De Oort liggt in dat Witte Moor op de Stoder Geest. Dat Water ut dat Rebeed flütt in’n Noorden över’n Oosterbeek na de Haschenfleter Wettern, in’n Oosten över’n Kattenbeek na de Swing un in’n Süüdwesten över Gravens ok na de Swing. De Naveröörd sünd Schregenmoor in’n Noorden, Wiepenkathen in’n Oosten, Swing in’n Süden, Heinbockel in’n Westen un Düünbeudel in’n Noordwesten. Wittenmoor is 1830 mit teihn Steden to 49 Morgen as Moorkolonie grünnt worrn. De Oort hett vör 1859 to dat Amt Stood tohöört un denn von 1859 bet 1885 to dat Amt Himmelpoorten. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn. Wittenmoor weer en egenstännige Gemeen. 1929 is de Gemeen denn aver mit de Gemeen Düünbeudel tohoopleggt worrn. Wittenmoor is evangeelsch-luthersch präägt un höört to de Karkengemeen von de Markus-Kark in Hahl. Vördem de Karkengemeen 1965 grünnt worrn is, hett Wittenmoor to dat Kaspel von de Cosmae-Kark in Stood tohöört. För de Kathoolschen is de Hillig-Geist-Kark in Stood tostännig. Dat Dörp hett en egen Karkhoff, de in’n Süüdoosten op de Geest liggt. De Karkhoff liggt op
Swing betekent Swing, en Musikstil, Swing, Stroom in Neddersassen, de in de Elv münnt, Swing, Oort in de Gemeen Freenbeek in’n Landkreis Stood, Neddersassen, Swing, Bibliothek för de Programmeerspraak Java, Swing Entertainment Media, Firma, de Computerspelen utwickelt hett, Swing, franzöösch Jazz-Label, Swing!, en Musical, Swing, Musikgrupp ut Hongkong, Swing, kanaadsch Musikgrupp, Swing, franzöösch Film. Swing is de Familiennaam von Phil Swing (1884–1963), US-amerikaanschen Politiker, Philip Bergen Swing (1820–1882), US-amerikaanschen Jurist. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Swing (hoochdüütsch Schwinge) is en Dörp in de Gemeen Freenbeek (Samtgemeen Freenbeek) in’n Landkreis Stood, Neddersassen. Bi Swing höört ok von öllers dat Good Swing un de lüttjere Oort Hogenoher Forth mit bi. Dat Dörp liggt an’n Stroom Swing, von den dat Dörp den Naam hett. De Naveröörd sünd Wittenmoor un Wiepenkathen in’n Noorden, Hagen in’n Oosten, Freenbeek in’n Süden, Hogenoh in’n Westen un Heinbockel in’n Noordwesten. In’n Eersten Weltkrieg sünd 20 Soldaten ut Swing fullen oder vermisst un in’n Tweten 37. De Oort hett vör 1784 to dat Amt Harsfeld tohöört, von 1784 bet 1850 to dat Gericht Swing un denn von 1850 bet 1859 to dat Amt Stood-Gothenborg. Von 1859 bet 1885 weer dat in dat Amt Himmelpoorten un na 1885 in’n Kreis Stood. 1932 is dat Deel von’n ne’en, grötteren Kreis Stood worrn. De Gemeen Swing hett in de Tied vör 1972 toletzt to de Samtgemeen Freenbeek tohöört. De is mit de Gemeenreform in Neddersassen to’n 1. Juli 1972 oplööst worrn. Do is de ne’e un gröttere Samtgemeen Freenbeek billt worrn, to de de Oort sietdem höört. Swing is dorbi tohoop mit Lüttjen Freenbeek, Groot Freenbeek un Wehl Deel von de ne’e Gemeen Freenbeek worrn. Swing is
Wehl (hoochdüütsch Wedel) is en Dörp in de Gemeen Freenbeek in’n Landkreis Stood, Neddersassen. De Naveröörd sünd Freenbeek in’n Noorden, Deinst, Helmst un Sandkroog in’n Noordoosten, Frankenmoor, Lusthoop un Bargst in’n Süüdoosten, Groten Aasp in’n Süüdwesten un Kutenhult in’n Westen. Wehl kummt an’n 17. März 986 as Uuidula toeerst in en Oorkunn von König Otto III. vör, in de he dat Verhältnis twüschen dat Klooster Heeßel un dat Arzbisdom Bremen regelt. Vör 1852 weer dat Dörp in de Böörd Mulsen binnen dat Amt Harsfeld. De Böörd Mulsen is 1852 in dat Amt Stood wesselt, dat 1859 Deel von dat Amt Himmelpoorten worrn is. Na 1885 hett dat denn to’n Kreis Stood höört un von 1932 af an to’n hüdigen Kreis Stood. De Gemeen Wehl hett von 1965 bet 1972 to de Samtgemeen Freenbeek tohöört. De is 1972 oplööst worrn. In dat Johr is mit de Kommunalreform in Neddersassen de ne’e un gröttere Samtgemeen Freenbeek billt worrn, to de de Oort sietdem höört. Wehl is dorbi tohoop mit Lüttjen Freenbeek, Groot Freenbeek un Swing Deel von de ne’e Gemeen Freenbeek worrn. In’n Eersten Weltkrieg sünd 8 Soldaten ut Wehl fullen oder vermisst un in’n Tweten 29. Wehl is evangeelsch-luthersch präägt un
Abbenfleet is en Dörp in de Gemeen Stood in’n Landkreis Stood, Neddersassen. Dat Dörp liggt direktemang an de Elv un hett ok en lütten Haven, de vondaag aver bloot noch von Sportseglers bruukt warrt. De Naveröörd sünd Barnkroog in’n Noordwesten un Bützfleet in’n Süüdwesten. In’n Süden von Abbenfleet doot Abbenfleter Slüsenfleet, Bützfleter Kanaal un Hörn-Götzdörper Kanaal in de Bützfleter Süderelv münnen. Toeerst in de Oorkunnen kummt de Oort 1124 vör, as Markgraaf Rudolf I. dat Klooster Harsfeld en Hoov Land in Abbenfleet schunken hett. Aver ok ut de Tied vör dat hüdige Dörp gifft dat Funnen. 2008 sünd to’n Bispeel en Lehmaven un Schören ut de Tied von 0 bet 375 na Christus funnen worrn. Von 1869 af an is bi Abbenfleet von de Prüßen de Festung Grauerort anleggt worrn, de över dat Fohrwater von de Elv waken schull. In’n Eersten Weltkrieg sünd 10 Soldaten ut Abbenfleet fullen oder vermisst. Abbenfleet is evangeelsch-luthersch präägt un höört to dat Kaspel von de Nicolai-Kark in Bützfleet. För de Kathoolschen is de Hillig-Geist-Kark in Stood tostännig. En Denkmaal för de Abbenfleter Fullenen ut de twee Weltkrieg’ steiht bi de Nicolai-Kark in Bützfleet. De Bützfleter Wiehnachtsmarkt warrt jümmer an’t eerste Wekenenn in’n Advent in